
Parlamentul  României

Camera  Deputaţilor

Comisia pentru industrii si servicii
                                                                                      Bucureşti, 31.01.2002








                  Nr.23/19/2002

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

Vă înaintăm, alăturat, Raportul asupra proiectului de Lege pentru ratificarea Protocolului adiţional nr.10, semnat la Bucureşti la 16 noiembrie 2001, la Acordul Central European de Comerţ Liber (CEFTA), Cracovia, 21 decembrie 1992, trimis cu adresa nr.5 din 28 ianuarie 2002.



La întocmirea raportului comisia a avut în vedere:

· avizul Comisiei pentru politică externă;

· avizul Comisiei juridice, de disciplină şi imunităţi;

· avizul Consiliului Legislativ.



În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                         Cristian Buzea          

                Nr.23/19/2002

RAPORT

asupra proiectului de Lege pentru ratificarea Protocolului adiţional nr.10, semnat la Bucureşti la 16 noiembrie 2001, la Acordul Central European de Comerţ Liber (CEFTA), Cracovia, 21 decembrie 1992

În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectului de Lege pentru ratificarea Protocolului adiţional nr.10, semnat la Bucureşti la 16 noiembrie 2001, la Acordul Central European de Comerţ Liber (CEFTA), Cracovia, 21 decembrie 1992, trimis cu adresa nr.5/28 ianuarie 2002.

Proiectul de lege este însoţit de avizele favorabile primite de la Comisia pentru politică externă, Comisia juridică, de disciplină şi imunităţi şi Consiliul Legislativ.



Prin conţinutul său, proiectul de lege se referă la înlocuirea vechilor liste C şi D din protocoalele bilaterale în vigoare între Republica Ungară, Republica Cehă şi Republica Slovacă, ţări membre ale Acordului Central European de Comerţ Liber (CEFTA).



De menţionat că acest protocol nu vizează comerţul dintre România şi cele trei ţări care au negociat acest document şi nu va avea incidente de ordin financiar asupra încasărilor la buget.



Conform regulilor CEFTA, orice protocol adiţional de modificare a Acordului trebuie să întrunească consensul Părţilor (ţărilor membre CEFTA) şi să fie aprobat de acestea conform procedurilor naţionale.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din data de 31.01.2002 şi a hotărât, cu unanimitate de voturi, avizarea favorabilă a proiectului de lege şi trimiterea lui spre dezbatere şi adoptare în plenul Camerei Deputaţilor în forma prezentată de iniţiator.



În raport de obiectul şi conţinutul său, propunerea legislativă face parte din categoria legilor ordinare.



    PREŞEDINTE,                                       SECRETAR,

                          István Antal                                          Cristian Buzea

Expert,

Viorela Gondoş

